
136                                                            DR.30.10.2018                                                                                                                          

 
dan juga boleh menambah aktiviti pendapatan kepada masyarakat B40 terutamanya 
masyarakat luar bandar.  

Cumanya Yang Berhormat, saya hendak sebut bawah MARA pun. Tadi Yang 
Berhormat Bera sudah sebut peruntukan yang ini sudah potong, yang ini sudah potong, yang 
ini sudah potong. Bagaimana mungkin pihak MARA ini, agensi MARA ini boleh 
menterjemahkan segala bentuk bantuan bagi membantu golongan miskin di luar bandar 
terutamanya masyarakat Orang Asli dan masyarakat golongan berpendapatan rendah yang 
berada di kawasan luar bandar. Ditambah Yang Berhormat Timbalan Menteri, ditambah 
dengan banyak premis MARA yang sepatutnya boleh dijadikan sebagai satu premis dan 
tempat yang boleh menjana pendapatan bagi mereka yang berada di luar bandar tidak boleh 
digunakan. Premis MARA yang berada di kawasan luar bandar terutamanya kawasan saya.  

Untuk makluman Yang Berhormat Timbalan Menteri, kebanyakan premis-premis 
perniagaan MARA yang tentunya boleh digunakan oleh masyarakat luar bandar yang miskin 
ini untuk menjana pendapatan mereka tidak boleh guna kerana penyelenggaraan tidak 
dibuat, ditinggalkan kosong dan pelbagai faktor-faktor yang menyekat perkembangan aktiviti 
ekonomi ini. Saya hendak minta penjelasan Yang Berhormat Timbalan Menteri, apakah 
perancangan MARA untuk memastikan aset utama yang berada di luar bandar ini dapat 
membantu masyarakat luar bandar. Terima kasih. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Jelebu. 

Tuan Sivarasa Rasiah: Tadi Yang Berhormat Jelebu, saya sudah tanya ada soalan 
lain berkaitan dengan yang dibangkitkan oleh Yang Berhormat Bera. Yang Berhormat Jelebu 
kata ya tetapi selepas mendengar, nampaknya jauh berbeza daripada yang dibangkitkan oleh 
Yang Berhormat Bera.  

Dato’ Jalaluddin bin Alias [Jelebu]: ...Itu part of the family Yang Berhormat 
Timbalan Menteri, okey. 

Tuan Sivarasa Rasiah: Biar saya dahulu. Nanti dahulu biar saya habis. Jadi saya 
akan jawab pada apa yang dibangkitkan oleh Yang Berhormat Bera dahulu ya. Sebab point 
ini saya tidak nampak dalam perbahasan oleh Yang Berhormat Jelebu, baik. Yang Berhormat 
Bera tahu, isu pemotongan bajet JAKOA telah dijawab oleh Menteri Jabatan Perdana Menteri 
tadi. Sudah dijawab sebab Yang Berhormat Bera tahu agensi telah dialihkan bukan lagi di 
bawah kementerian luar bandar, sekarang di bawah JPM, so sudah diterangkan tadi. 

Berbalik kepada isu pemotongan ataupun pengurangan peruntukan. Memang dalam 
perbahasan Yang Berhormat Bera telah membangkitkan mengenai pemotongan peruntukan 
projek-projek pembangunan fizikal yang dilakukan oleh kerajaan tetapi dakwaan yang dibuat 
oleh Yang Berhormat Bera yang ini akan melebarkan jurang antara bandar dan luar bandar 
terutamanya di Sabah dan Sarawak, itu kurang tepat.  

Untuk makluman Yang Berhormat Bera, pemotongan-pemotongan projek 
pembangunan di bawah Kementerian Pembangunan Luar Bandar tidak akan menjejaskan 
agenda pembangunan masyarakat luar bandar. Selepas Pilihanraya Umum Ke-14 pada 
bulan Mei yang lalu, kerajaan telah membuat penilaian semula pelaksanaan projek dan 
program pembangunan termasuk di bawah Kementerian Pembangunan Luar Bandar. 
Maksudnya kajian semula atas semua.  

Ia bertujuan untuk memastikan semua projek dan program yang dirancang akan 
dilaksanakan dengan kos yang sewajarnya berdasarkan konsep value for money, dengan 
izin. Sesi libat urus yang dijalankan dengan penglibatan pelbagai pihak termasuklah daripada 
agensi-agensi pusat seperti Kementerian Kewangan, Unit Perancang Ekonomi (EPU), 
Kementerian Hal Ehwal Ekonomi, Unit Penyelarasan Pemantauan (ICU) dan JPM telah 
meneliti senarai projek dan program tahun 2018 di bawah kementerian ini.  

Berdasarkan penilaian yang dilaksanakan terdapat penjimatan kos yang boleh 
dilaksanakan berdasarkan prestasi semasa projek atau program serta kaedah pelaksanaan 
secara tender terbuka yang dijangka memberi penjimatan kepada kos keseluruhan projek 
dan program ini. Jadi Yang Berhormat Bera, kita memang kurangkan peruntukan tetapi ini 
tidak akan menjejaskan sebab apa yang kita dapat ialah melalui proses tender terbuka, kita 
akan dapat menyampaikan yang sama value dia dengan peruntukan yang kurang daripada 
itu.  



dan juga boleh menambah aktiviti pendapatan kepada masyarakat B40 terutamanya masyarakat luar bandar. Cumanya Yang Berhormat, saya hendak sebut bawah MARA pun. Tadi Yang Berhormat Bera sudah sebut peruntukan yang ini sudah potong, yang ini sudah potong, yang ini sudah potong. Bagaimana mungkin pihak MARA ini, agensi MARA ini boleh menterjemahkan segala bentuk bantuan bagi membantu golongan miskin di luar bandar terutamanya masyarakat Orang Asli dan masyarakat golongan berpendapatan rendah yang berada di kawasan luar bandar. Ditambah Yang Berhormat Timbalan Menteri, ditambah dengan banyak premis MARA yang sepatutnya boleh dijadikan sebagai satu premis dan tempat yang boleh menjana pendapatan bagi mereka yang berada di luar bandar tidak boleh digunakan. Premis MARA yang berada di kawasan luar bandar terutamanya kawasan saya. Untuk makluman Yang Berhormat Timbalan Menteri, kebanyakan premis-premis perniagaan MARA yang tentunya boleh digunakan oleh masyarakat luar bandar yang miskin ini untuk menjana pendapatan mereka tidak boleh guna kerana penyelenggaraan tidak dibuat, ditinggalkan kosong dan pelbagai faktor-faktor yang menyekat perkembangan aktiviti ekonomi ini. Saya hendak minta penjelasan Yang Berhormat Timbalan Menteri, apakah perancangan MARA untuk memastikan aset utama yang berada di luar bandar ini dapat membantu masyarakat luar bandar. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Jelebu. Tuan Sivarasa Rasiah: Tadi Yang Berhormat Jelebu, saya sudah tanya ada soalan lain berkaitan dengan yang dibangkitkan oleh Yang Berhormat Bera. Yang Berhormat Jelebu kata ya tetapi selepas mendengar, nampaknya jauh berbeza daripada yang dibangkitkan oleh Yang Berhormat Bera. Dato' Jalaluddin bin Alias [Jelebu]: ...Itu part of the family Yang Berhormat Timbalan Menteri, okey. Tuan Sivarasa Rasiah: Biar saya dahulu. Nanti dahulu biar saya habis. Jadi saya akan jawab pada apa yang dibangkitkan oleh Yang Berhormat Bera dahulu ya. Sebab point ini saya tidak nampak dalam perbahasan oleh Yang Berhormat Jelebu, baik. Yang Berhormat Bera tahu, isu pemotongan bajet JAKOA telah dijawab oleh Menteri Jabatan Perdana Menteri tadi. Sudah dijawab sebab Yang Berhormat Bera tahu agensi telah dialihkan bukan lagi di bawah kementerian luar bandar, sekarang di bawah JPM, so sudah diterangkan tadi. Berbalik kepada isu pemotongan ataupun pengurangan peruntukan. Memang dalam perbahasan Yang Berhormat Bera telah membangkitkan mengenai pemotongan peruntukan projek-projek pembangunan fizikal yang dilakukan oleh kerajaan tetapi dakwaan yang dibuat oleh Yang Berhormat Bera yang ini akan melebarkan jurang antara bandar dan luar bandar terutamanya di Sabah dan Sarawak, itu kurang tepat. Untuk makluman Yang Berhormat Bera, pemotongan-pemotongan projek pembangunan di bawah Kementerian Pembangunan Luar Bandar tidak akan menjejaskan agenda pembangunan masyarakat luar bandar. Selepas Pilihanraya Umum Ke-14 pada bulan Mei yang lalu, kerajaan telah membuat penilaian semula pelaksanaan projek dan program pembangunan termasuk di bawah Kementerian Pembangunan Luar Bandar. Maksudnya kajian semula atas semua. Ia bertujuan untuk memastikan semua projek dan program yang dirancang akan dilaksanakan dengan kos yang sewajarnya berdasarkan konsep value for money, dengan izin. Sesi libat urus yang dijalankan dengan penglibatan pelbagai pihak termasuklah daripada agensi-agensi pusat seperti Kementerian Kewangan, Unit Perancang Ekonomi (EPU), Kementerian Hal Ehwal Ekonomi, Unit Penyelarasan Pemantauan (ICU) dan JPM telah meneliti senarai projek dan program tahun 2018 di bawah kementerian ini. Berdasarkan penilaian yang dilaksanakan terdapat penjimatan kos yang boleh dilaksanakan berdasarkan prestasi semasa projek atau program serta kaedah pelaksanaan secara tender terbuka yang dijangka memberi penjimatan kepada kos keseluruhan projek dan program ini. Jadi Yang Berhormat Bera, kita memang kurangkan peruntukan tetapi ini tidak akan menjejaskan sebab apa yang kita dapat ialah melalui proses tender terbuka, kita akan dapat menyampaikan yang sama value dia dengan peruntukan yang kurang daripada itu.